**Bölcsődei, óvodai ügyeletre és a munkahelyi gyermekfelügyeletre vonatkozó adattartalom**

A veszélyhelyzet során a gyermekek napközbeni felügyeletével kapcsolatos intézkedésekről szóló 152/2020. (IV. 27.) Korm. rendelet (a továbbiakban: Kormányrendelet) 1. § (7) bekezdésben foglaltak alapján - a rendkívüli szünet idején biztosított **bölcsődei, óvodai ügyeletről** a települési önkormányzat polgármestere, illetve a fővárosban a fővárosi kerületi polgármester - **naponta tájékoztatja** az emberi erőforrások miniszterét **az alábbi adatokról.**

1. Az ügyeletet a helyi önkormányzat által fenntartott, vagy a településen működő egyházi, vagy nem állami fenntartású intézmény, szolgáltató biztosítja?

2. Az ügyeletet összesen hány csoportban biztosítják?

3. Az ügyeletet külön bölcsődei csoportban, külön óvodai csoportban, vagy vegyes csoportban biztosítják?

4. Az ügyelet keretén belül hány bölcsődés, hány óvodás gyermek részesült ellátásban?

5. Az ügyelet megszervezése érdekében történt-e a munkaszerződéstől, közalkalmazott esetén a kinevezéstől eltérő foglalkoztatás?

6. Ha az 5. pontban történt eltérő foglalkoztatás, akkor milyen munkakörből, milyen munkakörbe?

Tájékoztatónk után mellékeljük az információadáshoz szükséges Excel táblát.

A kitöltött táblázatot csak a tajekoztatas@emmi.gov.hu elektronikus címre kell megküldeni.

A Kormányrendelet 3. § (6) bekezdésében foglaltak alapján a települési önkormányzat polgármestere, illetve a fővárosban a fővárosi kerületi polgármester tájékoztatja az emberi erőforrások miniszterét a hozzá bejelentett **munkahelyi gyermekfelügyeletekről** az alábbiak szerint: **a link segítségével elérhető excel tábla kitöltésével és megküldésével.**

1. A munkahelyi gyermekfelügyeletet biztosító foglalkoztató neve, címe?

2. A munkahelyi gyermekfelügyeletet összesen hány csoportban biztosítják?

3. A munkahelyi gyermekfelügyeletet biztosító személy, több csoport esetén személyek végzettsége, szakképesítése?

4. A munkahelyi gyermekfelügyeletet külön bölcsődei csoportban, külön óvodai csoportban, külön iskolai csoportban vagy vegyes csoportban biztosítják?

5. A munkahelyi gyermekfelügyelet keretén belül hány bölcsődés, hány óvodás és hány iskolás gyermek részesült ellátásban?

Tájékoztatónk után itt is mellékeljük ehhez az információadáshoz szükséges Excel táblát.

A kitöltött táblázatot csak a tajekoztatas@emmi.gov.hu elektronikus címre kell megküldeni.

Budapest, 2020. április 29.

Központi Ügyfélszolgálati Iroda